Turmtule alla on sattunud eriti Sergei Metlev, kellele pannakse  pahaks tema tugevat lojaalsust Eesti Vabariigile. Ta ei kiida ka heaks Moskva versiooni Eesti ajaloost. Metlev võtab ise sõna nende rünnakute kohta, öeldes: "[Andres] Raid tituleerib mind poolibahundiks, Kremli propagandaruupor infoagentuur Regnum nimetab mind "juduška Golovljoviks", Andrei Hvostov aga lausa "grenzsteiniks" (EE 04.03.), Sergei Stadnikov "manipuleeritavaks objektiks" (EE 12.04.2010). Minu missiooniks avalikus diskussioonis on olnud siiski töötavate lahenduste otsimine, mis inimeste elu  teeksid paremaks ja aitaksid ühiskonna lõimumisele" (Eesti Ekspress 12.04.2010).Ta lisab: "See olen mina ise, kes konstrueerib iseendast Eesti Vabariigi kodanikku, kelle jaoks selle maa iseseisvus, ajalugu, kultuur ja keel on südamelähedane ja tähtis. Rahvuselt olen ma venelane ja seda ära võtta keegi ei saa."